Diari Oficial de la Generalitat Valenciana


Sumari del DOGV 5929, del 09-01-2009 (2008/15941)

Notificació a David Galiano Arco. Expedient número 03/1074/2006.
----------------------------------------------------------------

### Dades del document

Número de DOGV
:   5929

Data del DOGV
:   09-01-2009

Secció del DOGV
:   V. ANUNCIS - C) ALTRES ASSUMPTES

Número del document
:   2008/15958


Data del document
:   29-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a David Galiano Arco. Expedient número 03/1074/2006. [2008/15461]  
De conformitat amb el que estableix l'art. 59.4 de la Llei 30/92 de 26 de novembre, de règim jurídic de les administracions públiques i del procediment administratiu comú, es notifica a David Galiano Arco, av. d'Almoradí, núm. 45, baix (03751 Daya Nueva) la resolució del recurs d'alçada amb el número de referència interna R-4443/07  
Resolució  
Examinat el recurs d'alçada formulat per David Galiano Arco, contra la resolució denegatòria del visat i finançament concertat (VAC 517), per a l'adquisició d'un habitatge lliure, relatiu a l'expedient núm. 03/1074/2006.  
Antecedents de fet  
Primer. David Galiano Arco, adquirent de l'habitatge situat a Daya Nueva (Alacant), a l'avinguda Almoradí, número 45, planta baixa, mitjançant escriptura de compravenda de data 10 d'octubre de 2006, va presentar en el Servei Territorial d'Habitatge i Projectes Urbans d'Alacant el dia 25 d'octubre de 2006 sol·licitud de visat de contracte i finançament convingut per a l'adquisició de l'esmentat habitatge.   
Segon. A la vista de l'expedient, i en virtut del que disposa l'article 6 apartats 3 i 4 del Decret 73/2005, de 8 d'abril, del Consell de la Generalitat, la cap del Servei Territorial en data 17 de juliol de 2007 dicta una resolució denegatòria del visat i el finançament concertat, en quedar acreditat que el preu de compravenda de l'habitatge, per un import de 77.500,00 euros, supera el preu màxim de venda de l'habitatge, que és de 69.361,25 euros.  
Tercer. Contra l'esmentada resolució David Galiano Arco interposa recurs d'alçada dins del termini i la forma escaient, amb les al·legacions que consten en aquest, i que es consideren reproduïdes a fi de la brevetat.   
Fonaments de dret   
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007 de 27 de juliol, del Consell (DOCV núm. 5566 de 30 de juliol de 2007).  
II. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.  
III. Segons estableix l'article 6 apartat 4 del Decret 73/2005, de 8 d'abril, del Consell de la Generalitat, el preu màxim de venda de l'habitatge serà el resultat de multiplicar els mòduls de vendes que s'estableixen en l'apartat 3 per la superfície construïda de l'habitatge, i el 60 per 100 d'aquest mòdul, per la superfície computable en el cas de garatges i trasters vinculats a l'habitatge.  
IV. L'apartat 3 de l'esmentat article 6 del Decret 73/2005 de 8 d'abril del Consell de la Generalitat, considera mòdul de venda per metre quadrat de superfície construïda el resultat de multiplicar el preu bàsic establit en l'article 7 del Reial decret 1/2002, d'11 de gener, modificat per l'ulterior 1721/2004, de 23 de juliol, o les seues actualitzacions posteriors, pels coeficients que estableix el dit apartat.  
V. En el cas que ens ocupa, revisada la documentació que consta en l'expedient, es comprova que el preu màxim de l'habitatge objecte de les ajudes és de 69.361,25 euros. El càlcul és el resultat de l'operació següent: mòdul de venda per a Daya Nueva en la data de sol·licitud 1.077,54 euros multiplicat per 64,37 metres quadrats construïts inclosos els elements comuns.  
VI. El recurrent al·lega que siga considerada una superfície construïda de 84,39 metres quadrats que inclou segons el certificat d'arquitecte aportat, la superfície del pati i d'una zona d'aparcament d'ús exclusiu. Si bé aquesta al·legació no pot prosperar ja que no procedeix prendre en consideració la participació proposada en la superfície d'aquests elements ja que no són propietat del recurrent, sinó que tan sols disposa de l'ús d'aquests sense que siguen part de la propietat que ha adquirit.  
Fixat l'anterior, i atés que la part recurrent no ha aportat prova suficient i adequada que desvirtue el contingut de la resolució impugnada, es confirma aquesta.   
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
Desestimar el recurs d'alçada formulat per David Galiano Arco contra la resolució del Servei Territorial d'Habitatge i Projectes Urbans d'Alacant, de data 17 de juliol de 2007, la qual queda confirmada.  
Contra aquesta resolució, que esgota la via administrativa, es podrà interposar recurs contenciós administratiu, davant del Jutjat Contenciós Administratiu d'Alacant, en el termini de dos mesos comptadors des de l'endemà a la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 29 de gener de 2008.- La directora general d'Habitatge i Projectes Urbans: M. Jesús Rodríguez Ortiz.